V (qosıqshı)

Kim Taehyung (; 1995-jılı 30-dekabr — professional túrde V () atı menen de tanılǵan) — Qubla koreyalı qosıqshı, aktyor, qosıq jazıwshı hám BTS ul balalar toparınıń aǵzası. 2013-jılı topardaǵı debyutinen berli V óz atı menen úsh jeke qosıǵın atqardı: «Stigma» (2016), «Singularity» () (2018) hám «Inner Child» () 2020) — bulardıń barlıǵı Qubla Koreyanıń Gaon Digital Chartta orın alǵan.

BTS penen joybarlarınan tısqarı, V 2016-jılı «Hwarang:The Poet Warrior Youth» () teleserialında súwretke tústi hám onıń saundtrekine «It is Definitely You» () qosıǵın qosqan. Ol óziniń birinshi gárezsiz qosıǵın — ózi dóretken «Scenery»di () 2019-jılı shıǵardı. 2023-jılı V «Love me again» () hám «Rainy Days» () qosıqlarınıń shıǵıwı menen solo atqarıwshı sıpatında óziniń rásmiy debyutın jasadı. Onıń birinshi debyut solo albomı «Layover» () 8-sentyabrde tórtinshi singli «Slow Dancing» () penen shıqtı.

 Ómirbayanı hám bilim alıwı 
Kim Taehyung 1995-jıl 30-dekabrde Qubla Koreyanıń Daegu qalasında tuwılǵan hám Gochang okruginde ósken. Onıń shańaraǵında ata-anasınan tısqarı inisi hám ajapası bar. V dáslep baslawısh mektepte professional qosıqshı bolıwdı árman etken. Ákesiniń járdemi menen ol muzıka karyerasın dawam ettiriw quralı sıpatında orta mektepte saksafonnan sabaq alıwdı basladı. V Degu qalasındaǵı tańlawdan ótip, Big Hit Entertainment ushın stajyor boldı.

2014-jılı Koreya kórkem óner orta mektebin tamamlaǵannan soń, V Global Cyber universitetine oqıwǵa kirdi hám 2020-jıl avgust ayında «Radioesittiriw hám kewilashar» baǵdarı boyınsha universitetti tamamladı. 2021-jıldan baslap ol Hanyang Cyber universitetinde reklama hám media tarawında biznes basqarıwı boyınsha magistrlik dárejesine oqıwǵa kirdi.

 Iskerligi 
 2013-jıldan házirgi kúnge shekem: BTS debyut hám karyerasınıń baslanıwı 
V Billboard Music Awards ushın baspasóz ánjumanında, 2017-jıl may, 2013-jıl 13-iyunde Taehyung «No More Dream» () singli menen BTS balalar toparınıń tórt vokalshısınan biri sıpatında debyut etti. Kompaniya saxna atın tańlawdıń úsh variantın usındı: Altı (ingl.Six), Lex (ingl.Lex) hám V (ingl.V). Ol aqırǵı varianttı tańladı, sebebi ol «jeńis» degen mánisti ańlatadı (inglisshe: Victory) . V birinshi ret 2015-jılı Jaslar trilogiyasınıń birinshi albomi ústinde islep atırǵanda muzıka dóretiwde ózin sınap kórdi hám ol jerde «Hold Me Tight» ()trekiniń avtorları hám kompozitorlarınan biri boldı. Shuga da avtorı bolǵan «Boyz with Fun» () qosıǵınıń teksti ústinde de islegen. Trilogiyanıń ekinshi albomı ushın V «Run» () atlı trekti jaratıwda da qatnasqan, onıń muzıkasın jazǵan hám Jungkook sózlerinen paydalanǵan.2016-jılı ol Gaon Singles Charttıń top 30 lıǵı hám Billboard World Singles Charttıń top 10 lıǵında debyut etken «Stigma» jekke kompoziciyasın shıǵardı. V, sonday-aq, J-Hope menen «Hug Me» () qosıǵınıń rásmiy emes coverların hám Adeldiń «Someone Like You» ()qosıǵınıń jeke atqarǵan.

2018-jıldıń may ayında V óziniń ekinshi jeke kompoziciyasın «Singularity»dı () arnawlı úshinshi studiyalıq albomı «Love Yourself 轉's Tear» ()ushın shıǵardı. Shıǵarılıwınan bir ay ótkennen soń, Britaniyanıń The Guardian gazetası qosıqtı «2018-jıldıń iyun ayınıń eń jaqsı 50 qosıǵı» pleylistine qostı. Qosıq Amerikanıń Billboard jurnalı tárepinen «Eń jaqsı 50 BTS qosıǵı» dizimine kirgizilip, onı 28-orınǵa qoydı. 25-oktyabr kúni «Singularity» () BBC radiosında debyut etti. Ulıwma alǵanda, qosıq muzıka baspaları tárepinen joqarı bahalanıp, jıl juwmaǵında eń jaqsı qosıqlar diziminen orın aldı. Amerikanıń abıraylı The New York Times baspası qosıqtı «Fake Love» () penen birge «2018-jıldıń 65 eń jaqsı qosıqları» diziminde 20-orınǵa qoydı. Los Angeles Times gazetasınan Mikael Vud «Singularity» () qosıǵın jıldıń eń jaqsı hám eń kóp tákirarlanatuǵın qosıǵı dep atadı.The Guardiańdan Laura Sneys qosıqtı óziniń súyikli qosıqlarınan biri dep atadı hám onı «2018-jıldıń eń jaqsı muzıkası: Albomlar hám trekler» dizimine kirgizdi. Sol jıldıń oktyabr ayında V basqa aǵzalar qatarında Koreya Respublikası Prezidentiniń «Mádeniy xızmetleri ushın» besinshi dárejeli ordenin aldı.

 2016-jıldan házirgi kúnge shekem:jeke dóretiwshilik 
alt=V crosses his arms, his right hand holding a microphone, and looks left|thumb|288x288px| V Kobe qalasında, Yaponiyanıń «Ómirdiń eń gózzal demi» saxnasında, 2016-jıl 23-mart.
2016-jılı V tariyxıy draması «Hwarang:The Poet Warrior Youth»da () aktyor sıpatında debyut qıldı hám saxna atı ornına haqıyqıy atın paydalandı. Ol Chin menen birgelikte joybar ushın «It is Definitely You» () saundtrekin jazıp aldı. 2017-jıl 8-iyun kúni BTSdıń 4 jıllıǵın belgilewde ol Arem menen birgelikte prodyuserlik qılǵan «4 Óclock» qosıǵın shıǵardı. Qosıq dáslep Seul muzıka sıylıqları máresiminde járiyalandı, keyin gruppanıń Twitterdegi rásmiy betinde payda boldı. Kompoziciyanı V ózi jazǵan, ol da kompozitor bolǵan hám qaplamasın jaratqan. Docskim prodyuser boldı, PDogg hám Hiss Noisede dóretiwshilikte qatnastı. Amerikanıń Elite Daily málimleme platformasınan Djeymi Lilo qosıqtı pianino ırǵaǵına iye romantikalıq ruwx dep táriypledi.Birinshi kúnniń ózinde «Scenery» 372 mıńnan artıq like jıynadı, bul SoundCloudda rekord kórsetkish boldı, bes kún ishinde 30 millionnan artıq aǵım baqlandı. Qosıq tólemli muzıka platformalarında shıǵarılmaǵanına qaramastan, ol kópshilikten jeterli dárejede juwap aldı, 120 dan aslam xabar agentlikleri shıǵarılıwı haqqında xabar berdi.

 Kórkemlik 
V diń dawısı baritondur. Elite Dailyden Karen Ruffini Vdiń BTS qosıqları dawısında tiykarǵı element bolǵan tınıshlandırıwshı, tómen tonlarda mashqala joqlıǵın atap ótti.Billboarddan Tamar Herman óziniń maqalasında keń diapazon hám tereń dawıs penen V diń tásirsheń vokalları BTS dawısınıń tiykarı ekenin atap ótti.

 Úles hám tásir 
Koreyanıń Gallup institutı nátiyjelerine kóre, V 2018-jılda jámiyeshilik tárepinen eń kóp qálegen toǵızınshı juldız bolıp tabıladı. Kóplegen juldızlar onı ózine úlgi sıpatında keltiredi. Sonıń ishinde, Younghoon (The Boyz), Jaehyun (Golden Child) hám Jihoon (Wanna Onenıń burınǵı aǵzası).

 Jeke turmıs 
2018-jıldan berli V toparlasları menen Qubla Koreyanıń Xannam-dong qalasında, Seul qalasında jasaydı. 2019-jıl iyul ayında ol 5,1 milliard ¥ (2019) (4,38 million AQSh dolları) bahasındaǵı kvartira satıp aldı.

 Densawlıq 
2018-jıl oktyabr ayında Parijde bolıp ótken «Love Yourself World Tour» koncerti waqtında V kesellik sebepli qosıq aytıwda qıynaladı hám koncert dawamında óziniń ayırım bólimlerinen ózin sheklewge májbúr bolǵan. 2021-jıl oktyabr ayında V agentligi buzaw jaraqatı sebepli «Permission to Dance on Stage»  koncertlerinde xoreografiyadan waz keshetuǵının hám qosıq aytıp atırǵanda otırǵan ornında qalatuǵının járiyaladı.

 Derekler 

Kategoriya:Qubla Koreya erkek aktyorlar
Kategoriya:Qubla Koreya erkek qosıqshıları